Juririjos ežeras
Juririjos ežeras (isp. Lago Yuriria) – ežeras Meksikoje, daugiausia Gvanachuato valstijoje, 40 km į pietvakarius nuo Selajos. Telkšo vulkaniniame duburyje Neovulkaninės Kordiljeroje. Ilgis 18 km, plotis iki 8 km. 1584 m. ant Lermos upės ištakos iš Juririjos ežero įrengta hidraulinė sistema, skirta reguliuoti upės vandens lygį. Kolonijiniais laikais ežero salose įrengta įtvirtinimų sistema, vadinta generolo Liseagos fortu. Pietinėje ežero pakrantėje įsikūręs Juririjos miestas.